Ֆաբրիցիո Միկոլի

**Ֆաբրիցիո Միկոլի** (, ), իտալացի ֆուտբոլիստ, հարձակվող։

## Կարիերա
Ֆաբրիցիո Միկոլին ծնվել է Նարդոյում, բայց մանկությունն անցկացրել է Սան Դոնատո դի Լեչեում։ Նա իր կարիերան սկսել է «Միլանի» երիտասարդական թիմում խաղալով։ Ավելի ուշ, կարոտելով տունը, նա լքել է «ռոսոներիները» և փորձել է միանալ «Լեչչեին», բայց վերջինիս մերժել են  ցածրահասակության պատճառով։ 16 տարեկանում նա միացել է «Կասարանոյին», իսկ մեկ տարի անց նշել է իր նորամուտը թիմի կազմում՝ խաղալով Սերիա C1-ում: Իր նոր ակումբում իր առաջին մրցաշրջանում Միկոլին խփել է ութ գոլ: 1998 թվականին Ֆաբրիցիոն տեղափոխվել է «Տերնանա»: Նա այնտեղ խաղացել է երեք մրցաշրջան՝ խփելով 32 գոլ, այդ թվում՝ 15-ը իր վերջին մրցաշրջանում:

2002 թվականի ամռանը Միկոլին տեղափոխվել է «Յուվենտուս», որը հարձակվողի տրանսֆերի համար վճարել է 7,5 միլիոն եվրո։ Որից հետո նա անմիջապես վարձավճարով տեղափոխվել է «Պերուջա» ակումբ, որտեղ նա նշել է իր նորամուտը Սերիա A-ում՝ խփելով 9 գոլ առաջնությունում և 5 գոլ Իտալիայի գավաթում, այնտեղ նա դարձել է առաջնության լավագույն ռմբարկու։ Վերադառնալով «Յուվենտուս», Միկկոլին լավ մրցաշրջան է անցկացրել՝ պարբերաբար փոխարինման դուրս գալով և փոխարինելով վնասվածքներից հետո հանգստացած խաղացողներին, ինչպես նաև ակումբի Չեմպիոնների լիգայում ցուցադրած լավ արդյունքին, որտեղ Միկկոլին նաև մեկ գոլ է խփել՝ դարպասը հարվածելով գնդակը «Օլիմպիակոսի» դեմ խաղում։

Սակայն Միկոլին երբեք չի կարողացել տեղ գրավել «Ծեր Սինյորայի» կազմում, և 2004 թվականի օգոստոսին նա տեղափոխվել է «Ֆիորենտինա», որը խաղացողի իրավունքների 50%-ի համար վճարել է 7 միլիոն եվրո։ «Մանուշակագույնների» կազմում Միկկոլին խաղացել է 35 խաղ և խփել 12 գոլ, վերջինը՝ «Բրեշիայի» դեմ խաղում, որը օգնել է ակումբին խուսափել *Սերիա B-ից* դուրս մնալուց։ Մրցաշրջանի ավարտին «Ֆիորենտինան» և «Յուվենտուսը» աճուրդ են անցկացրել` որոշելու Միկկոլիի ապագա կարիերան։ Հաղթել է «Յուվենտուսը»՝ առաջարկելով 6,7 միլիոն եվրո երեք խաղացողների՝ Մարեսկայի, Կիելլինիի և Միկկոլիի համար՝ 1,5 միլիոն եվրոյով ավելի, քան «Մանուշակագույնները» կարող էին առաջարկել, չնայած Միկկոլիի՝ «Ֆիորենտինայում» մնալու ցանկությանը։ Միկոլին ինքը «Յուվենտուս» վերադարձը «ողբերգություն» է անվանել, և նաև մի քանի հայտարարություններ է արել, որոնք զայրացրել էին «Ծեր Սինյորայի» երկրպագուներին։

2005 թվականին Միկոլին վարձավճարով տեղափոխվել է պորտուգալական «Բենֆիկա»՝ 900․000 եվրոյի դիմաց։ Նա խաղացել է Լիսաբոնի ակումբի կազմում Չեմպիոնների լիգայում, որտեղ խփել է երկու գոլ, որոնցից մեկը «մկրատային» հարվածով խփել է «Լիվերպուլի» դեմ խաղում, որը նրա ակումբին դուրս է բերել մրցաշարի քառորդ եզրափակիչ։ 2006 թվականի ամռանը վարձակալության պայմանագիրը երկարաձգվել է 250 հազար եվրոյով։ Նոր մրցաշրջանում նա Պորտուգալիայի առաջնության 22 խաղում խփել է 10 գոլ՝ դառնալով ակումբի երկրպագուների սիրելի խաղացողներից մեկը։ Միկկոլիի պորտուգալական կարիերան նշանավորվել է նաև բազմաթիվ առողջական խնդիրներով։ Ամեն ինչ հասել է այն կետին, երբ Ֆաբրիցիոն մտածել է ֆուտբոլը թողնելու մասին, և միայն կնոջ աջակցությունն է օգնել նրան շարունակել իր կարիերան։

2007 թվականի հուլիսի 5-ին «Պալերմոն» գնել է Միկկոլիի տրանսֆերը 4,3 միլիոն եվրոյով։ Նա ստորագրել է երեք տարվա պայմանագիր։ Միկոլին իր առաջին գոլը ակումբի կազմում խփել է Իտալիայի առաջնության երկրորդ տուրում «Լիվորնոյի» դեմ խաղում։ Նա նաև վճռորոշ գոլ է խփել «Միլանի» դեմ խաղում՝ 93-րդ րոպեին ապահովելով հաղթանակը։ Այդ մրցաշրջանում նա խաղացել է 23 խաղ, հաճախ փոխարինման դուրս գալով բազմաթիվ վնասվածքներից ապաքինվելուց հետո։ 2008/2009 մրցաշրջանում Ամաուրիի հեռանալուց հետո Միկոլին դարձել է թիմի հիմնական հարձակվողական ուժը։ Նա մրցաշրջանի ընթացքում խփել է 14 գոլ՝ դառնալով Իտալիայի առաջնության լավագույն ռմբարկուներից մեկը՝ գերազանցելով իր սեփական գոլերի ռեկորդը։ Նույն մրցաշրջանում Միկոլին կրել է Պալերմոյի ավագի թևկապը Կիևոյի դեմ խաղում՝ այն ստանալով վնասվածք ստացած Ֆաբիո Լիվերանիից։ 2009 թվականի մայիսի 30-ին Միկոլին երկարաձգել է իր պայմանագիրը ակումբի հետ մինչև 2012 թվականը։ Ամռանը հայտարարվել է, որ Միկկոլին դարձել է թիմի «լիիրավ» ավագը, իսկ Լիվերանին՝ փոխավագը: 2009 թվականի դեկտեմբերի 13-ին Միկկոլին գոլ է խփել  «Միլանի» դեմ խաղում, փոխարինվել է խաղի ընթացքում, և «Սան Սիրո»-ի տերերը սկսել են ծափահարել մրցակից թիմի խաղացողին՝ գնահատելով հարձակվողի խաղի բարձր դասը։ 2010 թվականի մարտի 27-ին Ֆաբրիցիոն հեթ-տրիկ է ձևակերպել «Բոլոնիայի» դեմ խաղում։ Մարտի 12-ին, «Սամպդորիայի» դեմ խաղում, ֆուտբոլիստը ծնկի լուրջ վնասվածք է ստացել և 3 ամիս դուրս է մնացել խաղադաշտից։ Միայն սեպտեմբերի 30-ին հարձակվողը վերադարձել է խաղադաշտ, բայց ընդամենը 43 րոպե խաղալուց հետո խնդրել է փոխարինվել։

Լեչչեի դեմ արտագնա խաղում Միկկոլին փոխարինվել է խաղակեսի ընդմիջմանը՝ տան կարոտի և լիարժեք խաղ ցուցադրելու անկարողության պատճառով։ Նա ասել է, որ միշտ այդպես է զգացել, երբ խաղում է իր հարազատ մարզում։

2012 թվականի նոյեմբերի 24-ին Միկոլին գոլ է խփել «Կատանիայի» դեմ խաղում, որը դարձել է նրա 100-րդը Սերիա A-ում։

2015 թվականի հուլիսի 9-ին Միկկոլին խփել է գոլերից մեկը մալթական «Բիրկիրկարայի» կազմում՝ Եվրոպա լիգայի շրջանակներում հայկական «Ուլիսի» դեմ խաղում, օգնելով իր թիմին ապահովել 3-1 հաշվով արտագնա հաղթանակ և անցնել հաջորդ փուլ։ 2015 թվականի դեկտեմբերի 16-ին Միկկոլին հայտարարել է խաղից հեռանալու մասին։

## Միջազգային կարիերա
Միկոլին իր նորամուտը Իտալիայի ազգային հավաքականում նշել է 2003 թվականի փետրվարի 12-ին՝ Պորտուգալիայի դեմ ընկերական խաղում, որտեղ գոլային փոխանցում է կատարել Բեռնարդո Կորրադիին։ 2004 թվականի մարտի 30-ին Միկոլին, կրկին Պորտուգալիայի դեմ խաղում, գոլ է խփել անկյունայինից ուղիղ հարվածով։ 2004 թվականի նոյեմբերին Միկկոլին խփել է իր երկրորդ գոլը ազգային հավաքականի կազմում՝ Ֆինլանդիայի դարպասը խփելով տուգանային հարվածով։ Մարչելո Լիպիի՝ ազգային հավաքականի գլխավոր մարզչի պաշտոնում գալուց հետո, Միկկոլին այլևս չէր հրավիրվում «Ացուրայի» հավաքական։ Նա ընդհանուր առմամբ խաղացել է 10 խաղ ազգային հավաքականի կազմում՝ խփելով երկու գոլ։

2010 թվականին Միկկոլին սպասում էր, որ Մարչելո Լիպին իրեն կհրավիրի ազգային հավաքականի Աշխարհի առաջնության հայտացուցակ, բայց Լիպին հրաժարվել է նրան կանչել։ Միկկոլին խորապես վշտացած էր այդ որոշումից։ Լիպիի Միկկոլիի նկատմամբ վատ վերաբերմունքի պատճառը հարձակվողի հարձակումներն էին Լուչիանո Մոջիի և ամբողջ «Յուվենտուսի» ղեկավարության վրա, այն բանից հետո, երբ Ֆաբրիցիոին վաճառել է «Ծեր Սինյորայի» ղեկավարությունը։

## Անձնական կյանք
Միկոլին ունի եղբայր՝ Ֆեդերիկոն, որը նույնպես ֆուտբոլիստ է և հարձակվող։

Միկոլին ամուսնացած է Ֆլավիանայի հետ։ Ֆաբրիցիոն նրան հանդիպել է, երբ ինքը 17 տարեկան էր, իսկ Ֆլավիանան՝ 14։ Զույգն ունի դուստր՝ Սուամի, որին հինդի լեզվով անվանում են «Սիրո համար»։ Նա ծնվել է 2003 թվականի մարտին։ 2008 թվականի հունիսին նրանք ունեցան որդի՝ Դիեգոն, ով անվանակոչվել է Մարադոնայի անունով։

Միկոլին ըմբշամարտի մեծ երկրպագու է. 2009 թվականի մայիսի 17-ին, «Լացիոյի» դեմ գոլը տոնելիս, նա կրում էր ըմբիշ Ռեյ Միստերիոյի դիմակը։

Միկոլին Մարադոնայի երկրպագու է. 2010 թվականին նա Դիեգոյի ականջօղը գնել է աճուրդում 25,000 եվրոյով։

## Քրեական հետապնդում
2017 թվականի հոկտեմբերի 20-ին Պալերմոյի նախաքննության դատավոր Վալտեր Տուրտուրիչին Միկոլիին դատապարտել է 3.5 տարվա ազատազրկման՝ ծանրացուցիչ հանգամանքներում շորթման մեղադրանքով (մաֆիային օգնելու միջոցով 12,000 եվրո պարտքը հետ ստանալու փորձ)։

## Վիճակագրություն
: *2012 թվականի նոյեմբերի 24-ի դրությամբ*

## Ձեռքբերումներ
### Թիմային
* Իտալիայի Սուպերգավաթի հաղթող՝ 2003
* Պորտուգալիայի Սուպերգավաթի հաղթող՝ 2005

### Անհատական
* Իտալիայի գավաթի լավագույն ռմբարկու՝ 2003 (5 գոլ)

## Մրցանակներ
* Կորլեոնե քաղաքապետարանի պատվավոր քաղաքացի՝ 2009 թվականի սեպտեմբերի 24

## Ծանոթագրություններ

## Արտաքին հղումներ
* 
* Պրոֆիլ figc.it-ում
* Պրոֆիլը ilpalermocalcio.it-ում
* Պրոֆիլը gazzetta.it-ում
* 
* 
* 

Կատեգորիա:Բենֆիկայի ֆուտբոլիստներ
Կատեգորիա:Իտալացի ֆուտբոլիստներ
Կատեգորիա:Լեչեի ֆուտբոլիստներ
Կատեգորիա:Յուվենտուսի ֆուտբոլիստներ
Կատեգորիա:Պալերմոյի ֆուտբոլիստներ
Կատեգորիա:Պերուջայի ֆուտբոլիստներ
Կատեգորիա:Տերնանայի ֆուտբոլիստներ
Կատեգորիա:Ֆիորենտինայի ֆուտբոլիստներ